OpenLLM-France/wikimedia huggingface dataset:
# David Alaba

David Alaba (Viena, Austria, 1992ko ekainaren 24a) jatorri filipinar-nigeriarreko futbol jokalari austriarra da, ezker-atzelari edo erdi-atzelari gisa jokatzen duena. Gaur egun, Espainiako Ligako Lehen Mailan jokatzen du, Real Madrilen. 2009tik Austriako selekzio nazionalarekin jokatzen du.
Alabak 400 partida baino gehiago jokatu ditu Municheko Bayernekin 2010etik, eta 27 sari irabazi ditu, Bundesligako hamar titulu eta UEFAko Txapeldunen Liga barne, 2013an eta 2020an. Austrian zazpi aldiz aukeratu dute urteko futbolari (2011tik 2016 arte sei aldiz jarraian) eta hiru aldiz izendatu dute UEFA urteko taldean.
Transfermarkt, futboleko merkatuan espezializatutako webgunearen arabera, 55 milioi euroko balioa du.

## Ibilbidea
### Hasiera

SV Aspern izeneko klubean hasi zen bere ibilbidea, 10 urterekin FK Austria Wien taldean sartu baino lehenago. Azkar igo zen kategoriaz, eta 2008ko apirilean Austriako Bundesligako partida baterako deitu zuten lehen taldearekin. Erreserbako taldearentzat ere bost aldiz jokatu zuen, 2008ko udan atera baino lehen, Alemaniako Bundesligako Municheko Bayern taldean sartzeko.

## Estadistikak

| Kluba | Herrialdea | Urtea | Partida(k) | Gola(k) | Asistentzia(k) |
| Bayern München | Alemania | 2010-2021 | 431 | 33 | 55 |
| Hoffenheim (utzita) | Alemania | 2011 | 18 | 2 | 0 |
| Real Madril | Espainia | 2021- | 0 | 0 | 0 |

## Selekzio nazionala

Alabak Austriako selekzioarekin jokatu du 17 eta 21 urtez behekoen kategorietan. 2009ko urrian, Austriako selekzio absolutura deitu zuten, Frantziako selekzioaren aurkako partida batean. Urriaren 14an egin zuen debuta, eta selekzio honen historian debuta egin duen jokalari gazteena bihurtu zen.
79 partidu jokatu ditu orain arte, eta 14 gol sartu ditu. 2016ko Eurokopan parte hartu zuen, eta 2021eko Eurokoparako deitu dute.

## Kanpo estekak

* Datuak: Q31981
* Multimedia: David Alaba / Q31981
# Douer karrika

Douer karrika (frantsesez: Rue Douer) Baiona hiriko kalea da, Baiona Handian dagoena.
Izenaren jatorria ezezaguna da, baina litekeena da gaskoierazko doaler (upelgile) hitzetik ekarria izan. Lehen Destivaux izena zuen.
Faures eta Vieille-Boucherie karriken eta Prébendés karrika artean dago.

## Ondarea

* Andre Mariaren kapera eta ikastetxea: 1860an eraikina.

## Galeria

* Andre Mariaren kapera eta ikastetxea.

## Erreferentziak

* ↑ Ducéré, Édouard. (1887-1889). Histoire topographique et anecdotique des rues de Bayonne, tome 1. Baiona, 142 or. ISBN 2910869113..

## Kanpo estekak

* Datuak: Q3447699
* Multimedia: Rue Douer / Q3447699
# Douds (Iowa)

Douds Ameriketako Estatu Batuetako erroldak esleitutako leku bat da. Van Buren konderrian dago, Iowa estatuan. 156 biztanle ditu, 5,990334 kilometro koadroko azaleran banatuta.

## Ikus, gainera

* Van Buren konderria

## Kanpo estekak

* Datuak: Q2532279
# Douentza

Douentza ekialdeko Maliko udalerria da, Mopti eskualdekoa. Mopti hiritik 145 kilometro ekialde ipar-ekialdera dago, Bandiagarako amildegien ipar-mendebaldean. 154 kilometro koadroko eremua hartzen du, eta 2009an 28.005 biztanle zituen. Biztanle gehienak dogon, songhai eta fula etniakoak dira.

## Kanpo estekak

* Datuak: Q2358526
* Multimedia: Douentza / Q2358526
# Doug Anthony

John Douglas Anthony (Murwillumbah, Australia, 1929ko abenduaren 31 - ibidem, 2020ko abenduaren 20a) australiar politikaria izan zen. Australiako Alderdi Nazionaleko buruzagia izan zen 1971 eta 1984 bitartean. Horrez gain, John Gorton (1971), William McMahon (1971–1972) eta Malcolm Fraser (1975–1983) buru zuten gobernuetan Austaliako lehen ministrordea izan zen.
* Datuak: Q1251694
* Multimedia: Doug Anthony / Q1251694
# Doues

Doues Italiako udalerri bat da, Aostako Haranean. 512 biztanle ditu, 16,25 kilometro koadroko azaleran banatuta.

## Mugakideak

Douesk honako udalerri hauekin egiten du muga:
Allein Gignod Roisan Valpelline (Aostako Harana) Ollomont Etroubles

## Kanpo estekak

* Datuak: Q35002
* Multimedia: Doues / Q35002
# Doug Emhoff

Douglas Craig Emhoff (1964ko urriaren 13a) estatubatuar abokatua eta Kamala Harris Ameriketako Estatu Batuetako presidenteordearen senarra da. Lehen pertsona da AEBko historian Second Gentleman titulua erabiltzen duena. Aldi berean, lehen aldia da judu batek presidenteorde baten bikotea dela.
Emhoffek hainbat abokatu-bulegotan egin du lan, azkena DLA Piper. Georgetown Unibertsitateko irakasle bisitaria da.

## Erreferentziak

* ↑ (Ingelesez) News, A. B. C.. «Vice President-elect Kamala Harris' husband Doug Emhoff set to become 1st second gentleman» ABC News (Noiz kontsultatua: 2021-01-20).

## Kanpo estekak

* Datuak: Q65029113
* Multimedia: Douglas Emhoff / Q65029113
# Dnieper

Dnieper (errusieraz: Днепр, translit.: Dnepr; bielorrusieraz: Дняпро, Dniapro; ukraineraz: Днiпро, translit.: Dnipro) Errusian jaio, Bielorrusia eta Ukraina zeharkatu eta Khersondik hurbil Itsaso Beltzera isurtzen den ibaia da. 2.290 km luze da, Europako luzeenetan laugarrena.

## Ezaugarriak

Dnieperrek Errusia Erdialdeko Valdai muinoetan (220 m) du iturria. Errusiako 485 km, Bielorrusiako 595 km eta Ukrainako 1.095 km zeharkatzen ditu eta beste 115 kilometroz Ukraina eta Bielorrusiaren arteko muga da. Krimeako iparraldean, Khersonetik hurbil, Itsaso Beltzera isurtzen da. 504.000 km²-ko arroa du, hauetatik 289.000 km² Ukrainan. Dnieperren ertzeetako hiri nagusiak hauek dira: Smolensk Errusian, Orsha eta Mahiliou Bielorrusian eta Kiev, Txerkasy, Krementxuk, Dnipro, Zaporizhia, Nikopol eta Kherson Ukrainan.

## Hidrologia

Dnieper ibaiak ordokiko elur erregimena dauka: emari handiena udaberrian, elurra urtzen denean (2.893 m³/s maiatzean) eta emari txikiena udazkenean (841 m³/s irailean). Goi-Dnieper, Berezina eta Soj ibaiek emari osoaren % 35 ekartzen diote, Pripiatek % 2 6 eta Desnak % 2 1. Dena dela, ibaiaren erregimena oso aldaturik dago, urtegi asko eraiki direlako. Izan ere, ibaiaren beheko zatia, 800 kilometroz, ondoz-ondoko urtegi-katea da.

## Ibaiadarrak

| Izena | Luzera | Arroa | Emaria | Bazterra |
| Iturburutik Kievera ||||
| Drut | 295 km | 5 020 km² | 30 m³/s | eskuina |
| Berezina | 587 km | 24 500 km² | 145 m³/s | eskuina |
| Sozh | 648 km | 42 100 km² | 207 m³/s | ezkerra |
| Pripiat | 710 km | 121 000 km² | 455 m³/s | eskuina |
| Teteriv | 365 km | 15 100 km² | 18,4 m³/s | eskuina |
| Irpin | 142 km | 3 140 km² | | eskuina |
| Desna | 1 130 km | 88 900 km² | 360 m³/s | ezkerra |
| Kievetik Dniproera ||||
| Stuhna | 68 km | 785 km² | | eskuina |
| Trubij | 113 km | 4 700 km² | 3,7 m³/s | ezkerra |
| Ros | 346 km | 12 575 km² | 27 m³/s | eskuina |
| Tiasmin | 164 km | 4 570 km² | 6,6 m³/s | eskuina |
| Sula | 365 km | 19 600 km² | 29 m³/s | ezkerra |
| Psel | 717 km | 22 800 km² | 55 m³/s | ezkerra |
| Vorskla | 464 km | 14 700 km² | 36,4 m³/s | ezkerra |
| Dniproetik ahora ||||
| Samara | 320 km | 22 600 km² | 17 m³/s | ezkerra |
| Konka | 149 km | 2 600 km² | | ezkerra |
| Bazavluk | 157 km | 4 200 km² | | eskuina |
| Inhulets | 549 km | 14 870 km² | 8,5 m³/s | eskuina |

## Ikus, gainera

* Dnieperreko zentral hidroelektrikoa

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q40855
* Multimedia: Dnieper (river) / Q40855
# Dnieperreko Ukraina

Dnieperreko Ukraina (ukraineraz: Наддніпрянщина, translit.: Naddniprýanshchyna) Errusiar Inperioaren garaiko Ukrainako lurraldea (Errusia Txikia) izan zen, gutxi gorabehera Ukrainako egungo lurraldeari dagokiona, hegoaldean Krimeako penintsulako Itsaso Beltza (1954an Ukrainako SESeri erantsia) eta mendebaldean Galitzia (Austriar Inperioko probintzia bat izan baitzen) izan ezik. Batzuetan, galitziarrek Ukraina Handia (Velyka Ukrainayina) deitzen diote.
"Dnieperreko Ukraina" terminoa Poloniako partizioen ondoren agertu zen, Ukraina, Poloniar-Lituaniar Batasunaren antzinako lurralde bezala, Errusiar Inperioaren eta Austriako Inperioaren artean banatu zutenean. Terminoa 1939tik gutxira desagertu zen. Ukrainarrek batzuetan Ukraina Handia (Velyka Ukrainayina) deitzen diote. Historikoki, eskualde honek lotura estua du Ukrainako historiarekin, eta herrialdearen bihoztzat hartzen dute.
Geografikoki, terminoa Ukrainak Dnieper ibaian zehar duen lurraldeari dagokio.

## Erreferentziak

* ↑ (Ingelesez) Magocsi, Paul Robert. (2010). A History of Ukraine: A Land and Its Peoples. Toronto: University of Toronto Press, 378 or. ISBN 9781442640856..

## Kanpo estekak

* Datuak: Q1322328
# Dnipropetrovskeko oblasta

Dnipropetrovskeko oblasta (ukraineraz: Дніпропетровська область) Ukrainako erdialdeko probintzia bat da, eta nazioko gune industrializatuena. 31.914 km²ko azalera du eta 2008an 3.400.689 biztanle zituen. Dnipropetrovsk da oblast honetako zentro administratiboa.

## Hiri nagusiak

Dnipropetrovskeko oblasteko hiri nagusiak hauek dira (2005eko populazioa)
* Dnipropetrovsk: 1.054.219 biztanle
* Kryvy Rih: 696.667 biztanle
* Dniprodzerzhynsk: 249.530 biztanle
* Nikopol: 131.774 biztanle
* Pavlohrad: 113.748 biztanle
* Novomoskovsk: 70.952 biztanle

## Probintziaren antolamendua

Administrazioari eta jendegune motari erreparatuta, oblasta horrela dago antolaturik:
* Zentro administratiboa - 1 (Dnipropetrovsk)
* Raion edo barrutiak — 7
* Herriak — 1438
* Hiriak — 66
* Silradak edo selsoviet direlakoak (barrutien barruan maila txikiagoko nekazari-herrixkak) — 288.
2020tik Dnipropetrovskek 7 raion ditu:
* Dnipro raiona
* Kamianske raiona
* Kryvyi Rih raiona
* Nikopol raiona
* Novomoskovsk raiona
* Pavlohrad raiona
* Synelnykove raiona

## Giza geografia

2008an 3.400.689 bizilagun ziren, Ukrainako populazio osoaren %7,3. 2001eko erroldak emandako informazioaren arabera hauek ziren oblast honek biltzen zituen talde etnikoak::
* Ukrainarrak- % 79.3
* Errusiarrak- % 17.6
* Bielorrusiarrak- % 0.8
* Juduak- %0.4
* Armeniarrak- % 0.3
* Azeriarrak- % 0.2
* Moldaviarrak- % 0.12
* Ijitoak- % 0.11%,
* Tartariarrak- % 0.11
* Germaniarrak- % 0.11
* Beste baztuk- % 0.95
Eta ama hizkuntzaren arabera:
* Ukrainera % 67%
* Errusiera % 32%
* Beste hizkuntza batzuk % 1

## Ekonomia

Industriak du garrantzi handien Dnipropetrovskeko oblastaren ekonomian. Ukrainako industria-ekoizpenaren % 16,9k du jatorri probintzia honetan, eta 473.000 behargin ari dira lanean sektore horretan.

## Ikus, gainera

* Leonid Brezhnev
* Leonid Kutxma
* Pavlo Lazarenko
* Julia Timoxenko
* Viktor Pintxuk
* Privat Group
* Mikhail Nekritx
* Masterock

## Erreferentziak

* ↑ Dnepropetrovsk oblast Ukrainetrek.com
* ↑ Dnipropetrovs'ka. . World-gazetteer.com
* ↑ Dnipropetrovskeko oblasteko hiriak. . World-gazetteer.com
* ↑ 2001eko erroldaren emaitzak State Statistics Committee of Ukraine

## Kanpo estekak

* Eskualdearen gaineko ataria
* Hiriburuari buruzko informazioa eta argazkiak
* Datuak: Q170672
* Multimedia: Dnipropetrovsk Oblast / Q170672
# Dni Baskijskie

Dni Baskijskie (euskaraz Euskal Egunak) Poloniako Poznań hiriko Adam Mickiewicz Unibertsitateko Neofilologia Fakultateko eta Etnologia eta Kultur Antropologia Institutuko euskara eta euskal kultura ikasle-irakasleek 2000. urteaz geroztik urtero antolatzen duten jaialdia da. Euskal gaiei buruzko hizketaldiak antolatzeaz gain, euskal kultura ezagutarazten dute, besteak beste, euskal dantzak, musika, bertsolaritza eta gastronomia.

## Erreferentziak

* ↑ (Polonieraz) Portal UAM - Dni Baskijskie 2013
* ↑ Euskalkultura.com: "Arrakastatsu 2014ko Poznango Euskal Jaia, euskal kultura maite duten poloniarrek antolatuta"

## Kanpo estekak

* Dni Baskijskieren Facebook orrialdea
* Datuak: Q16516877
# Dniester

Dniester Ekialdeko Europako ibaia da. Asiako esteparen amaiera markatzen du.
Ukrainan jaiotzen da, Poloniako mugatik hurbil. Kilometro batzuetan, Ukraina eta Moldaviaren arteko muga markatzen du. Gero, 398 km.tan Moldavian zehar egiten du, Transnistria lurraldea bereiziz. Geroago, Moldavia eta Ukrainaren arteko muga osatzera bueltatzen da, azkenean, ahoa Ukrainan izateko. Bigarren Mundu Gerraren aurretik, Dniester Errumania eta Sobiet Batasunaren arteko muga zen.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q131210
* Multimedia: Dniester / Q131210
# Dnipro Arena

Dnipro estadioa, ukraineraz Дніпро-Арена, Ukrainako Dnipro hiriko futbol estadio bat da. FK Dnipro taldeen jokalekua da.
2018ko irailaren 18an inauguratu zen eta 31.003 ikusleentzako edukira du.
* Datuak: Q1233005
* Multimedia: Dnipro Arena / Q1233005
# Dnipro raiona

Dnipro raiona (ukraineraz: Дніпровський район), 2016ra arte Dnipropetrovsk raiona (errusieraz: Дніпропетровський район) Dnipropetrovskeko oblastan dagoen raion bat da, Ukrainako hegoekialde-erdialdean. Hiriburua Dnipro da. 2021eko estimazioaren arabera, 1.159.302 biztanle zituen, 5.605 kilometro koadroko azaleran. 17 homradatan banatuta dago.

## Kanpo estekak

* Datuak: Q103820103
* Multimedia: Dnipro Raion / Q103820103
# Dnieperreko zentral hidroelektrikoa

Dnieperreko zentral hidroelektrikoa (ukraineraz: ДніпроГЕС - DniproHES, errusieraz: ДнепроГЭС - DneproGES) Ukrainako Dnieperren ibilguan dagoen zentral hidroelektriko bat da, Ukrhydroenergo enpresa nazionalak kudeatua. Zaporizhia hiri inguruan kokatua, herrialdeko handiena eta Europako handienetariko bat da.
Viktor Vesnin eta Nikolai Kolli arkitekto konstruktibistek presa eta bere eraikinak diseinatu zituzten. Eraikuntza 1927an hasi eta 1932an amaitu zen, Ukrainako SESen lehen planta hidroelektrikoa sortuz. Sortzen dituen 560 MWek bere garaiko estazio hidroelektriko sobietar handiena bihurtu zuten, Zaporizhia, Kryvyi Rih eta Dnipropetrovsk industrialdeen garapena bultzatuz, estazioak emandako energiarekin hazi zirenak, energia kontsumo handiko industrien garapena ahalbidetuz, aluminioaren ekoizpena kasu, funtsezkoak izan zirenak Sobietar Aire Indarrarentzat.

## Kanpo estekak

* Datuak: Q738619
* Multimedia: Dnieper Hydroelectric Station / Q738619
# Dnipro

Dnipro (ukraineraz Дніпро) –1926-2016 tartean Dnipropetrovsk (ukraineraz Дніпропетровськ, errusieraz Днепропетровск), eta 1926 arte Jekaterinoslav (ukraineraz Катеринослав) deitua–, Ukrainako hiria da, Dnipropetrovskeko oblasteko zentro administratiboa. Dnieper ibaiaren ertzean kokatua, Zaporijiako urtegiaren atzealdean, Ukrainako ibai-portu, trenbide gune eta industrigune garrantzitsuenetarik da.
Dnipropetrovsken, Kryvy Riheko burdina, Nikopolgo manganesoa eta mendebal Donbasseko ikatzari esker, industria astuna garatu zen. Sobietar garaian armagintzak eta industria aeroespazialak (misil balistikoak egiten zituen Yuzhmash lantegiak bereziki) garrantzi handia izan zuten. Industria militarra zela eta, Hiri itxia izan zen 1990eko hamarkada arte.

## Historia

1776an Grigori Potiomkin printzeak, Katalina Handiaren aginduz, sortu zuen hiria eta Jekaterinoslav izena eman zion. Hiri txikia izan zen 1880an trenbidea eraiki zen arte. Kryvyi Riheko burdinak (1866an aurkitua) eta Donbasseko ikatz meatzeen esplotazioak abiarazi zuten Dnipropetrovskeko industrializazioa. 1926an, Grigory Petrovsky iraultzailearen omenez, Dnipropetrovsk izena eman zioten hiriari. 2016an hiriak Dnipro izena hartu zuen.

## Klima

Datu klimatikoak (Dnipropetrovsk) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 12.3 | 17.5 | 24.1 | 31.8 | 36.1 | 37.8 | 39.8 | 40.9 | 36.5 | 32.6 | 20.6 | 16.3 | 40.9 |
| Batez besteko tenperatura maximoa (°C) | -1.0 | 0.0 | 6.0 | 15.2 | 22.1 | 25.6 | 28.0 | 27.4 | 21.5 | 13.8 | 5.2 | 0.2 | 13.7 |
| Batez besteko tenperatura (ºC) | -3.7 | -3.4 | 1.8 | 9.6 | 16.1 | 19.8 | 22.1 | 21.4 | 15.5 | 8.9 | 2.0 | -2.3 | 9.0 |
| Batez besteko tenperatura minimoa (°C) | -6.1 | -6.3 | -1.6 | 4.9 | 10.6 | 14.6 | 16.7 | 15.8 | 10.7 | 5.0 | -0.5 | -4.7 | 4.9 |
| Erregistraturiko tenperatura minimoa (°C) | -30.0 | -27.8 | -19.2 | -8.2 | -2.4 | 3.9 | 5.9 | 3.9 | -3.0 | -8.0 | -17.9 | -27.8 | -30.0 |
| Pilatutako prezipitazioa (mm) | 45 | 43 | 43 | 38 | 42 | 60 | 54 | 43 | 41 | 37 | 46 | 47 | 539 |
| Euri egunak (≥ 1 mm) | 9 | 8 | 10 | 13 | 13 | 13 | 12 | 9 | 10 | 10 | 12 | 11 | 130 |
| Elur egunak (≥ 1 mm) | 16 | 15 | 9 | 1 | 0.1 | 0 | 0 | 0 | 0 | 1 | 6 | 15 | 63 |
| Hezetasuna (%) | 88 | 85 | 79 | 67 | 62 | 66 | 65 | 62 | 70 | 77 | 87 | 88 | 75 |
| Iturria: Pogoda.ru.net ||||||||||||||

## Herritar ezagunak

* Julia Tymoxenko (1960), politikari ukrainarra.
* Linor Goralik (1975), idazle israeldarra.

## Erreferentziak

* ↑ Euskaltzaindia. 157. araua: Europako hiriak. .
* ↑ (Ingelesez) Dnipropetrovsk renamed as Dnipro (2016ko apirilaren 4an ikusia).
* ↑ Pogoda.ru.net. (Noiz kontsultatua: 4 October 2012).

## Kanpo estekak

* Datuak: Q48256
* Multimedia: Dnipro / Q48256
# Dniproeko metroa

Dniproeko metroa (ukraineraz: Дніпровський метрополітен), Ukrainako Dnipro hiriko garraiobide publikoa da. 1995eko abenduaren 29an zabaldu zen eta gaur egun metro-sareak linea bakarra eta 7,1 kilometro dauzka.
2012an 8,1 milioi bidaiarik erabili zuten.

## Geltokiak

* Parus
* Pokrovska
* Prospect Svobody
* Zavodska
* Metalurhiv
* Metrobudivnikiv
* Vokzalna
* Teatralna
* Tsentralna
* Muzeyna

## Argazkiak

* Metalurhiv geltokiaren ikuspegia.
* Prospect Svobody geltokia.
* Pokrovska geltokia.

## Ikus, gainera

* Dnipro

## Kanpo estekak

* (Ingelesez) Metroari buruzko informazioa subways.net webgunean.
* Datuak: Q219374
* Multimedia: Dnipro Metro / Q219374
# Doberdò del Lago

Doberdò del Lago Italiako udalerri bat da. Goriziako probintzian kokatuta dago, Veneto eskualdean. 1.340 biztanle ditu, 27,05 kilometro koadroko azaleran banatuta.

## Mugakideak

Doberdò del Lagok honako udalerri hauekin egiten du muga:
Duino-Aurisina Fogliano Redipuglia Monfalcone Ronchi dei Legionari Savogna d'Isonzo Sagrado Komen $^{(en)}$ Miren–Kostanjevica Municipality $^{(en)}$

## Kanpo estekak

* Datuak: Q53125
* Multimedia: Doberdò del Lago / Q53125
# Doberlug-Kirchhain

Doberlug-Kirchhain Alemaniako hiri-udalerri bat da, Brandenburgo estatuan. Azken zentsuaren arabera 9.032 biztanle zituen, 150,36 kilometro koadroko azaleran.

## Kanpo estekak

* Datuak: Q371098
* Multimedia: Doberlug-Kirchhain / Q371098
# Doberschau-Gaußig

Doberschau-Gaußig Alemaniako udalerria da. Saxonia estatuan kokatuta dago, [[Bautzen (barrutia)|Bautzen]] barrutian. 2014an 4.224 biztanle zituen 40,48 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q93228
* Multimedia: Doberschau-Gaußig / Q93228
# Dobele Barrutia

Dobele Barrutia Letoniako 26 barrutietako bat da. Hiri nagusia Dobele da.

## Kanpo estekak

* Datuak: Q845276
* Multimedia: Dobele / Q845276
# Dobele udalerria

Dobele udalerria (letonieraz: Dobeles novads) Letoniako udalerri bat da. 888 km²ko azalera du eta 2018ko datuen arabera 19768 biztanle zituen. Udalerriko hiriburua Dobele da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q97230466
* Multimedia: Dobele Municipality / Q97230466
# Dobera Euskara Elkartea

Dobera Euskara Elkartea Hernaniko euskara elkartea da. 1993an sortu zen eta 400 bazkide inguru ditu gaur egun. Elkartearen helburu nagusia Hernanin euskararen egoera normalizatzea da.

## Antolamendua

Dobera 400 bazkidek eta 100 laguntzaile inguruk osatzen dute. Urtero martxoa amaieran batzarra egiten da bazkide guztiekin. Sei bazkide inguruk osatutako zuzendaritza taldea arduratzen da urteko egitasmoak aurrera eramateaz eta egitasmo bakoitza lan taldeei esker eramaten da aurrera.
Udalarekin eta herriko elkarteekin elkarlanean antolatzen dituzte ekimen asko eta asko. Lau arlotan egiten du lan batez ere Dobera euskara elkarteak: gazteen alorrean (aisialdia lantzen da), normalizazio alorrean (planak egin dira, adibidez, herriko kirol taldeekin), sentsibilizazio alorrean (Udaletxeari eta herriari begira) eta kulturaren alorrean (herriko bizitza kulturala jaso, irakurketa taldeak eratu, etab.)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Dobera Euskara Elkartearen webgunea.
* Datuak: Q12256301
# Doberschütz

Doberschütz Alemaniako udalerria da. Saxonia estatuan kokatuta dago, [[Nordsachsen (barrutia)|Nordsachsen]] barrutian. 2014an 4.123 biztanle zituen 77,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q16043
* Multimedia: Doberschütz / Q16043
# Dobersdorf

Dobersdorf Alemaniako udalerria da. Schleswig-Holstein estatuan kokatuta dago, [[Plön (barrutia)|Plön]] barrutian. 2014an 1.097 biztanle zituen 21,91 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q636598
* Multimedia: Dobersdorf / Q636598
# Diablo Cody

Brooke Busey-Maurio (Lemont, Illinois, 1978ko ekainaren 14a) estatubatuar zinema-gidoigilea eta idazlea da. 2005ean Candy Girl: A Year in the Life of an Unlikely Stripper argitaratu ondoren, Juno filmean egindako lanari esker ospetsu bilakatu zen.

## Filmografia

| Urtea | Filma | Lana | Oharrak |
| 2007 | Juno | Gidoigilea | |
| 2009 | Jennifer's Body | Gidoigile, ekoizle eragilea | |
| 2010 | Burlesque | Scripta gainbegiratu zuen | |
| 2011 | Young Adult | Gidoigile, ekoizlea | |
| 2013 | The Magic Bracelet | Gidoigilea | Film laburra |
| 2013 | Evil Dead | Scripta gainbegiratu zuen | |
| 2013 | Paradise | Zuzendari, gidoigile, ekoizle eragilea | |
| 2015 | Ricki and the Flash | Gidoigilea | |
| 2018 | Tully | Gidoigilea | |
* Datuak: Q230795
* Multimedia: Diablo Cody / Q230795
# Diablo II

Diablo II 2000an Blizzard Entertainment estatubatuar enpresak garaturiko rol bideo-jokoa da, Diablo ospetsuaren sekuela dena.

## Sinopsia

Oharra: Atal honek istorio osoa edo amaiera argitzen du.
Diablo II.aren istorioa serieko lehen jokoaren amaierako ekitaldien ondoren, Diablo, Santutegi munduan, hasten da denbora gutxian. Diabloan, istorioaren zati handi bat Tristan izeneko herri txiki bateko katedral baten solairuen azpian gertatzen da. Han, heroi anonimo batek Diabloa, Beldurrezko Jauna, garaitu zuen. Diabloaren porrotaren ondoren arima-harria geratu zen, objektu arkano bat, zeinaren barruan, presondegi gisa, Diabloren arima dagoen.

## Kanpo estekak

* Datuak: Q244033
* Multimedia: Diablo II / Q244033
# Diablo (Kalifornia)

    Artikulu hau Kaliforniako herriari buruzkoa da; beste esanahietarako, ikus «Diablo».
Diablo Ameriketako Estatu Batuetako erroldak esleitutako leku bat da. Contra Costa konderrian kokatuta dago, Kalifornia estatuan. 1.255 biztanle ditu, 3,515784 kilometro koadroko azaleran banatuta.

## Ikus, gainera

* Contra Costa konderria

## Kanpo estekak

* Datuak: Q2622618